CELEX: 62017TN0017
Language: el
Date: 2017-01-11 00:00:00
Title: Υπόθεση T-17/17: Προσφυγή-αγωγή της 11ης Ιανουαρίου 2017 — Constantinescu κατά Κοινοβουλίου

6.3.2017   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 70/24
            
         Προσφυγή-αγωγή της 11ης Ιανουαρίου 2017 — Constantinescu κατά Κοινοβουλίου
   (Υπόθεση T-17/17)
   (2017/C 070/34)
   Γλώσσα διαδικασίας: η γαλλική
   
      Διάδικοι
   
   
      Προσφεύγων-ενάγων: Radu Constantinescu (Kreuzweiler, Γερμανία) (εκπρόσωποι: S. Rodrigues και A. Blot, δικηγόροι)
   
      Καθού: Ευρωπαϊκό Κοινοβούλιο
   
      Αιτήματα
   
   Ο προσφεύγων-ενάγων ζητεί από το Γενικό Δικαστήριο:
   
               —
            
            
               να κρίνει την παρούσα προσφυγή-αγωγή παραδεκτή και βάσιμη·
            
         κατά συνέπεια:
   
               —
            
            
               να ακυρώσει την απόφαση της 27ης Μαΐου 2016 του Γραφείου Υποδομών και Διοικητικής Υποστήριξης — Λουξεμβούργο, περί εγγραφής του παιδιού του προσφεύγοντος-ενάγοντος στον παιδικό σταθμό της Bertrange Mamer και περί αρνήσεως εγγραφής του στον παιδικό σταθμό του Kirchberg·
            
         
               —
            
            
               να ακυρώσει την απόφαση της 7ης Οκτωβρίου 2016 του Ευρωπαϊκού Κοινοβουλίου περί απορρίψεως της ενστάσεως του προσφεύγοντος-ενάγοντος της 6ης Ιουνίου 2016 κατά της ως άνω αποφάσεως·
            
         
               —
            
            
               να υποχρεώσει το καθού-εναγόμενο να του καταβάλει αποζημίωση για την υλική ζημία και χρηματική ικανοποίηση για την ηθική βλάβη τις οποίες υπέστη·
            
         
               —
            
            
               να καταδικάσει το καθού-εναγόμενο στο σύνολο των δικαστικών εξόδων.
            
         
      Λόγοι και κύρια επιχειρήματα
   
   Προς στήριξη της προσφυγής-αγωγής του, ο προσφεύγων-ενάγων προβάλλει δύο λόγους.
   
               1.
            
            
               Με τον πρώτο λόγο προβάλλεται παράβαση του άρθρου 21 του Χάρτη Θεμελιωδών Δικαιωμάτων της Ευρωπαϊκής Ένωσης (Χάρτης) και του άρθρου 1δ του ΚΥΚ των υπαλλήλων της Ευρωπαϊκής Ένωσης, παραβίαση της αρχής της απαγόρευσης των διακρίσεων και παράβαση των κανόνων σχετικά με το βάρος αποδείξεως. Συναφώς, ο προσφεύγων-ενάγων προσάπτει στο καθού-εναγόμενο ότι εφάρμοσε εξαιρέσεις για άλλες οικογένειες ενώ αρνήθηκε να το πράξει για τον ίδιο χωρίς η διαφορετική αυτή μεταχείριση να δικαιολογείται από αντικειμενικές περιστάσεις.
            
         
               2.
            
            
               Με τον δεύτερο λόγο προβάλλεται ότι η προσβαλλόμενη απόφαση πάσχει από πρόδηλα σφάλματα εκτιμήσεως, παραβίαση της αρχής της χρηστής διοικήσεως, παράβαση του καθήκοντος μέριμνας, καθώς και του άρθρου 41 του Χάρτη.